stanford-oval/wikipedia huggingface dataset:
מג"ב צפון
יחידות מג"ב צפון

במג"ב צפון כמה יחידות מסוגים שונים המבצעות את פעילות מג"ב בצפון. יחידות מג"ב צפון הן:
| יחידה | תפקיד |
| --- | --- |
שחר 101 צפון: יחידה למלחמה בפשיעה באזור הצפון, היחידה מחולקת למחלק אג"מ ומחלק בילוש
ימ"ר כפרי ארז: מקבילה לימ"ר של המשטרה הכחולה, אך עוסקת בפשיעה חקלאית באזור הצפון.
יחידת תקיפה כפרית: יחידה שמטרתה להילחם ולהתמודד עם פשיעה חקלאית ומתן חיזוק הביטחון האישי של התושב מהמרחב הכפרי.
זרוע סמ״ג: יחידה למאבק בפשיעה.
מפקדי מג"ב צפון > מפקדי גדוד 3

| שם | שנות הפיקוד | הערות |
| --- | --- | --- |
| אברהם גיל | 1954–1956 |  |
| שמעון אשד | 1956–1964 |  |
| חיים לוי | 1964–1969 |  |
מפקדי מג"ב צפון > מפקדי מרחב מג"ב צפון

| שם | שנות הפיקוד | הערות |
| --- | --- | --- |
| חיים לוי | 1969–1972 |  |
| רחמים חדד | 1972–1974 |  |
| אריה שטיינר | 1974–1977 |  |
| משה זוסמן | 1977–1980 |  |
| גבי לסט | 1980–1985 |  |
| יצחק אהרונוביץ | 1985–1989 |  |
| ישראל אסף | 1989–1993 |  |
| מאיר פחימה | 1993–1996 |  |
| בנצי סאו | 1996–2001 |  |
| ג'יהאד קבלאן | 2001–2004 |  |
| עמוס יעקב | 2005–2007 |  |
| אורי מור יוסף | 2007–2009 |  |
| עוזי לוי | 2010–2012 |  |
| יהודה יהושע | 2012–2016 |  |
| שוקי תחאוכה | 2016 - 2017 |  |
| עמרם נידם | 2017 -2021 |  |
| גולן שרוני | 2021-2024 |  |
| עירן לוי | 2024-2025 |  |
הערות שוליים

| משמר הגבול |
| --- | --- | --- |
| מרחבים | מג"ב צפון • מג"ב מרכז • מג"ב דרום • מג"ב ירושלים • מג"ב עוטף ירושלים • מג"ב איו"ש • מג"ב חוף • החטיבה הטקטית• החטיבה לביטחון פנים |  |
| יחידות | ימ"מ (היחידה ללוחמה בטרור) • ימ"ס • סיירת משמר הגבול (סמ"ג) • שחר 101 • מתיל"ן • יחידת הסיירות מג"ב ירושלים • מתמי"ד • יחידת התקיפה הכפרית  • המשמר הלאומי |  |
| מרחבים ויחידות שנסגרו | ימ"ג  • יחידת רימון  • מג"ב עזה-רמון-ערבה |  |
| מפקדים | פנחס קופל • שמעון אשד • חיים לוי • צבי בר • פנחס שחר • משולם עמית • יצחק אהרונוביץ' • ישראל סדן • יצחק דדון • יעקב גנות • דוד צור • חסין פארס • ישראל יצחק • יורם הלוי • עמוס יעקב • קובי שבתאי • אמיר כהן • בריק יצחק |  |
| אירועים בולטים | טבח כפר קאסם • אסון צור הראשון • אסון צור השני • האינתיפאדה הראשונה • מהומות מנהרת הכותל • מהומות אוקטובר • האינתיפאדה השנייה • מבצע שומר החומות • קרב שדרות • קרב אופקים |  |
| ראו גם | משטרת ישראל • חיל הספר • אנדרטת משמר הגבול • ז'נדרמריה |  |
שוטרי מג"ב צפון באירוע הילולות הרשב"י בהר מירון
הרפובליקה הסובייטית העממית של ח'ווארזם

מרכז אסיה הסובייטית ב-1922
מטבע 500 רובל מהשנים 1920–21
הרפובליקה הסובייטית העממית של ח'ווארזם הייתה המדינה שנוצרה כיורשת ח'אנות חיווה.
לאחר מהפכת אוקטובר החלו כוחות מקומיים במרד נגד שלטון הח'אן. באביב 1918 השתלט מנהיג הטורקמנים על המדינה. במקביל, בנובמבר 1919 החלה התקוממות בהנהגת הקומוניסטים המקומיים. כוחות המורדים לא הצליחו להפיל את הח'אן החדש, ולעזרתם נשלחו כוחות של הצבא האדום. ב-2 בפברואר 1920 התפטר החאן האחרון, והוקמה הרפובליקה הסובייטית של ח'ווארזם, שהייתה חלק מרוסיה הסובייטית.
הרפובליקה הוכרזה רשמית על ידי ה-Khorezm Kurultay (האספה) הראשונה ב-26 באפריל 1920.
ב-20 באוקטובר 1923, היא הפכה לרפובליקה הסובייטית הסוציאליסטית של ח'ווארזם.
ב-27 באוקטובר 1924, חולקה הרפובליקה הסובייטית של ח'ווארזם בין הרפובליקה הסובייטית הסוציאליסטית האוזבקית, הרפובליקה הסובייטית הסוציאליסטית הטורקמנית והמחוז האוטונומי קרקלפק, כחלק מהתיחום של מרכז אסיה לפי לאומים.
בול דואר של הרפובליקה הסובייטית של ח'ווארזם, 1922
גאוגרפיה

הרפובליקה הסובייטית של ח'ווארזם גבלה עם הרפובליקה הסובייטית הסוציאליסטית האוטונומית של טורקסטן מצפון ומדרום, וברפובליקה הסובייטית העממית הבוכרית ממזרח. גבולה המערבי היה המשך גס של החוף המערבי של ימת אראל, הגובל במה שהיה אז ה-הרפובליקה הסובייטית הסוציאליסטית האוטונומית הקירגיזית (מערב קזחסטן של היום). שטחו היה 62,200 קילומטרים רבועים (24,000 מילים רבועים) ואוכלוסייה של יותר מ-600,000 איש, בעיקר אוזבקים (62.5%), טורקמנים (28.6%), קזחים (3.5%) וקאראקלפאקים (3.0%). בירתה הייתה חיווה.
ראו גם

ח'ווארזם
ח'אנות חיווה
הערות שוליים

↑  Погорельский И.В. История Хивинской революции и Хорезмской народной советской республики 1917–1924 гг., Ленинград: Изд-во ЛГУ, 1984
יואב קרקובסקי

| --- | --- |

 לידה:  8 במאי 1975 (בן 49)
 מדינה:  ישראל ישראל
 עיסוק:  עיתונות
 מעסיק:  כאן, תאגיד השידור הישראלי
 תחום סיקור:  פוליטיקה ישראלית
 קישורים חיצוניים
 טוויטר:  YoavYoavkrak
יואב קְרָקוֹבְסְקִי (נולד ב-8 במאי 1975) הוא עיתונאי וכתב רדיו וטלוויזיה ישראלי המשמש מגיש וראש התחום הפוליטי בתאגיד השידור הישראלי.
יואב קרקובסקי בוועידת מפלגת העבודה ב-9 באוגוסט 2022, בבית הירוק באוניברסיטת תל אביב.
ביוגרפיה

קרקובסקי הוא בנם של ישראל ונילי קרקובסקי.
בוגר תיכון אלון ברמת השרון. שירת כחייל קרבי בלבנון.
ב-1997 החל את עבודתו ברשות השידור, ככתב ברשת ב' של קול ישראל במערכת תל אביב.
בפברואר 1999, בעקבות מותו של הכתב אילן רועה בדרום לבנון, מונה להחליפו ככתב בצפון למשך שלוש שנים. שימש כתב לענייני איכות סביבה ולאחר חודשים מספר מונה לכתב הפוליטי של רשת ב'. עורך יומנים ותוכניות ונמנה עם מגישיה של התוכנית "כל היום".
מימי טרום הבחירות לכנסת העשרים החל להגיש תוכנית פוליטית שבועית ברשת ב' בשם "המזנון". היה ממייסדי קבוצת "חדשות ישראל", שהתמודדה במכרז על הקמת ערוץ החדשות הייעודי. לאחר שהמיזם לא יצא לפועל, שב לרשת ב'. כיהן גם ככתב לענייני משטרה בחדשות עשר.
ב־2007 זכה בפרס מנכ"ל רשות השידור על שם אילן רועה.
החל מ־2010 שימש כמגיש מחליף בתוכניות בערוץ הכנסת, ושימש גם כפרשן בתוכנית "המשחק המרכזי".
מ־2017 עד פברואר 2018 הגיש את התוכנית "בחצי היום השישי" בכאן ב'.
באוגוסט 2020 הודיע שהוא עוזב את תפקידו כראש התחום הפוליטי ועובר לשמש ככתב מגזין ועורך פרויקטים מיוחדים בתאגיד.
נוסף על תפקידיו בעיתונות, קרקובסקי מדריך מסעות לפולין מטעם "יד ושם".
קרקובסקי נשוי לרויטל יכין, בתה של מירי יכין, שהייתה שנים רבות ראש אגף האירועים והטקסים בכנסת. הזוג מתגורר בתל אביב.
הערות שוליים

↑  ענת ביין-לובוביץ', ‏יואב קרקובסקי, ראש הדסק הפוליטי של כאן, פורש מתפקידו, באתר גלובס, 2 באוגוסט 2020
ערך זה הוא קצרמרבנושא אישים. אתם מוזמנים לתרום לוויקיפדיה ו.
גרנט גאסטין

| --- | --- |
גרנט גאסטין, 2017
גרנט גאסטין, 2017
 לידה:  14 בינואר 1990 (בן 35) נורפוק, וירג'יניה, ארצות הברית ארצות הברית
 שם במה:  גרנט גאסטין
 מדינה:  ארצות הברית 
 תקופת הפעילות:  2003–הווה
 עיסוק:  שחקן, זמר, רקדן
 מקום לימודים:  אוניברסיטת אלון  Granby High School  Governor's School for the Arts 
 בת זוג:  אנדראה תומא (2018–הווה)
 צאצאים:  1
 פרסים והוקרה:  פרסי בחירת הנוער  פרס סאטורן 
 פרופיל ב-IMDb
 
תומאס גרנט גאסטין (באנגלית: Thomas Grant Gustin; נולד ב-14 בינואר 1990) הוא שחקן וזמר אמריקאי, ידוע בשל תפקידו כבארי אלן / הפלאש בסדרת הטלוויזיה "הפלאש" ובשאר הסדרות כחלק מיקום החץ.
ביוגרפיה

גאסטין נולד בנורפוק, וירג'יניה. בנם של טום גאסטין וטינה הייני (אחות לילדים). במהלך לימודי התיכון, למד גאסטין במגמת התיאטרון המוזיקלי בבית הספר לאמנות של המושל, בנורפוק, וב-2008 סיים את לימודיו בתיכון גרנבי. הוא המשיך ללמוד בחוג לתיאטרון מוזיקלי ב"אוניברסיטת אלון" בקרוליינה הצפונית במשך שנתיים. גאסטין עזב את לימודיו כדי לקחת תפקיד בברודוויי במחזמר "סיפור הפרברים", ויצא לסיבוב הופעות מה-30 בספטמבר 2010 ועד ה-23 בספטמבר 2011.
קריירה

ב-8 בנובמבר 2011, גאסטין הופיע לראשונה בסדרת הטלוויזיה "גלי" כסבסטיאן סמיית', תלמיד מקהלה הומוסקסואל. גאסטין נבחר לתפקיד לאחר שבועות ארוכים של ליהוק, ולמרות שנבחן במקור לתפקיד רקדן סטפס ונכשל באודישן, התסריטאי ראיין מרפי קיבל אותו לתפקידו של סמיית'. בסוף מאי 2012, גאסטין השתתף בצילומי הסרט "סיוט של אמא" עבור רשת Lifetime, ושיתף פעולה עם השחקניות אנבת' גיש וג'סיקה לונדס בצילומים שנערכו בקנדה. ב-11 ביולי 2012, הוכרז כי גאסטין עתיד להופיע בתפקיד ראשי בסרט "אפלואנזה".
ב-13 בספטמבר 2013, הוכרז כי גאסטין עתיד לגלם את דמותו של בארי אלן, הפלאש השני מתור הכסף של הקומיקס בחוברות DC קומיקס, בעונתה השנייה של הסדרה "החץ" מבית רשת The CW. בתחילה, הוא היה עתיד להופיע בשלושה פרקים, אשר האחרון ביניהם היה משמש כמעין פרק פיילוט נסיוני לסדרת ספין אוף המבוססת על דמותו של הפלאש. אמנם, הפיילוט הנסיוני נגנז והפך לפרק פיילוט עצמאי לסדרה "הפלאש", והופעתו של גאסטין קוצרה לשני פרקים. לסדרה הוזמנו 13 פרקים, והיא שודרה לראשונה ב-7 באוקטובר 2014 עם רייטינג של 4.8 מיליון צופים - שיא הרייטינג עבור פרק בכורה ברשת The CW זה 5 שנים. שבועיים לאחר שידור פרק הבכורה, הסדרה הורחבה לעוד 10 פרקים. במקביל, דמותו הופיעה בכמה וכמה פרקי קרוסאובר בסדרה "החץ" כפלאש, וב-11 בינואר 2015 הוזמנה לסדרה עונה שנייה בת 23 פרקים.
גאסטין דיבב את דמותו של בארי אלן/הפלאש בסדרת הרשת המונפשת "ויקסן", ומופיע בתפקיד זה בסדרת ההמשך "אגדות המחר". כמו כן, גאסטין גילם את דמותו של בארי אלן/הפלאש בפרקי קרוס-אובר בסדרות "החץ", "סופרגירל" ו"אגדות המחר". הוא זכה בפרס בחירת הנוער ובפרס סאטורן בקטגוריות פריצת השנה.
חיים אישיים

בינואר 2016 החל לצאת עם אנדראה תומא, לאחר שנפגשו בארוחת ערב. ב-29 באפריל 2017 השניים התארסו, וב-15 בדצמבר 2018 הם נישאו.
בפברואר 2021 הודיעו השניים שהם מצפים לילד. בתם הראשונה, נולדה באוגוסט 2021.
במרץ 2023 הודיעו השניים שהם מצפים לילד שני. בנם השני נולד בספטמבר 2024.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2003 | Kid Fitness Jungle Adventure Exercise Video | ילד במכון כושר |  |
| 2014 | אפלואנזה | טוד גודמן |  |
| 2017 | Krystal | קמפבל אוגבורן |  |
| 2022 | רובי המצילה | דן |  |
| 2023 | אהבה עד העצם (אנ') | מקס סטיבנסון |  |
| TBA | Operation Blue Eyes | בארי קינן |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006 | A Haunting | תומאס, החבר של סטייסי | פרק: "Hungry Ghosts" |
| 2011–2013 | Glee | סבסטיאן סמיית' | 7 פרקים |
| 2012 | CSI: מיאמי | סקוט פריס/טרנט ברטון | פרק: "Terminal Velocity" |
| 2012 | A Mother's Nightmare | כריס סטיוארט | סרט טלוויזיה של Lifetime |
| 2013 | 90210 | קמפבל פרייס | 8 פרקים |
| 2013–2020 | החץ | בארי אלן/הפלאש | 14 פרקים |
| 2014–הווה | הפלאש | בארי אלן/הפלאש | תפקיד ראשי (9 עונות); 184 פרקים |
| 2015–2016 | ויקסן | בארי אלן/הפלאש | דיבוב; 8 פרקים |
| 2016–2019 | סופרגירל | בארי אלן/הפלאש | 5 פרקים |
| 2016–2020 | אגדות המחר | בארי אלן/הפלאש | 4 פרקים |
| 2019 | באטוומן | בארי אלן/הפלאש | פרק: "המשבר בעולמות האינסופיים" |
פילמוגרפיה > תיאטרון

| שנה | מחזה | תפקיד | הערות |
| --- | --- | --- | --- |
| 2010–2011 | סיפור הפרברים | בייבי ג'ון | תיאטרון ברודוויי |
פרסים ומועמדויות

| שנה | איגוד | קטגוריה | על | תוצאה | הערה |
| --- | --- | --- | --- | --- | --- |
| 2015 | פרסי בחירת הילדים של ניקלודיאון | שחקן אהוב | הפלאש | מועמדות |  |
| 2015 | פרסי בחירת הנוער | פריצת השנה - שחקן/שחקנית | הפלאש | זכייה |  |
| 2015 | פרסי בחירת הנוער | הכימיה הטובה ביותר (יחד עם קנדיס פאטון) | הפלאש | מועמדות |  |
| 2015 | פרסי בחירת הנוער | הנשיקה הטובה ביותר (יחד עם קנדיס פאטון) | הפלאש | מועמדות |  |
| 2015 | פרס סאטורן | הופעת הפריצה הטובה ביותר | הפלאש | זכייה |  |
| 2015 | פרס סאטורן | השחקן הטוב ביותר בסדרת טלוויזיה | הפלאש | מועמדות |  |
הערות שוליים

↑  The Flash Star Grant Gustin Is Engaged to Girlfriend LA Thoma — Check Out Her Ring!, PEOPLE.com (באנגלית)
↑  The Flash Star Grant Gustin and LA Thoma Are Married, E! Online, ‏Mon Dec 17 03:45:00 PST 2018 (באנגלית)
↑  Instagram, www.instagram.com
↑  "Kids' Choice Awards: Complete List of Winners". Us Magazine. נבדק ב-5 ביוני 2015. {{cite journal}}:  (עזרה)
↑  "Wave 2 Nominees". Teen Choice. Teen Choice. 7 ביולי 2015. אורכב מ-המקור ב-2016-04-11. נבדק ב-9 ביולי 2015. {{cite web}}:  (עזרה)(הקישור אינו פעיל, 27.12.2020)
| --- | --- |
בקרת זהויות :  BnF: cb17019650q (data)  ISNI: 0000 0003 7230 0443  LCCN: no2015139889  MusicBrainz: 0059a71f-c33a-4c57-b7f3-bb0657f80f1f  NTA: 400998688  VIAF: 362144783040975749769   WorldCat (עם VIAF): 362144783040975749769
איידהו

איידהו (באנגלית: Idaho ‏האזנהקובץ:En-us-Idaho.ogg‏Ⓘ‏) היא מדינה בארצות הברית. המדינה הצטרפה לאיחוד ב-3 ביולי 1890.
נכון ל-2018 אוכלוסיית איידהו מונה 1,787,065 תושבים, ה-38 המאוכלסת בארצות הברית.
38% משטח המדינה הוא יער, הכי הרבה מכל מדינות ארצות הברית.
מקור השם

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
שמה של המדינה עלה לראשונה בכלל עבור מקום אחר, כאשר חיפשו בתחילת שנות ה-60 של המאה ה-19 שם לטריטוריה חדשה שהפכה מאוחר יותר למדינת קולורדו. פעיל פוליטי בשם ג'ורג וילינג הציע את השם "איידהו" והסביר שהיא מילה אינדיאנית שפירושה "מרגלית ההר". לאחר שווילינג גילה שהוא המציא את המילה הוחלט לקרוא לטריטוריה החדשה "קולורדו".
בערך באותה תקופה הוקם מחוז בטריטוריית וושינגטון בשם איידהו, על שם ספינת קיטור בשם זה ששטה בנהרות האזור. כשחלק ממזרח טריטוריית וושינגטון, שכלל את המחוז הזה, הפך לטריטוריה נפרדת ב-1863 ניתן לה השם איידהו, שהפך לשם המדינה כשהיא התקבלה לאיחוד ב-1890.
היסטוריה

קיימות עדויות לקיומם של אנשים באיידהו לפני כ-14,500 שנים. ב-1959 נמצאו בחפירות במערת וילסון בוט ליד טווין פולס עדויות לפעילות אדם כולל ראשי חץ. אלו בין הפריטים הקדומים ביותר שנמצאו בצפון אמריקה. השבטים האינדיאנים הבולטים באיידהו היו הנז פרס בצפון ובצפון מערב והשושון בדרום.
איידהו הייתה חלק ממחוז אורגון שהיה אזור הנתון במחלוקת בין בריטניה לארצות הברית עד 1846. עד ייסוד טריטוריית איידהו ב-1863, חלקים ממדינת איידהו של היום היו חלק מהטריטוריות של אורגון, של וושינגטון ושל טריטוריית דקוטה. טריטוריית איידהו כללה את רוב שטחה של מדינת איידהו של היום, מונטנה וויומינג.
בשנים שבין הכרזתה כטריטוריה להפיכתה למדינה ב-1890 ידעה איידהו מספר תהפוכות. הבירה עברה לבויסי מלואיסטון, מורמונים התיישבו בחלקה הדרום מזרחי והיה ניסיון לחלק את הטריטוריה בין טריטוריית וושינגטון ומדינת נבדה.
כלכלת איידהו התבססה בעיקר על כריית מתכות וב-1892 פרצה שביתת כורים, שגלשה לעימותים אלימים בין הכורים לשומרי המכרות, שכללו ירי ופיצוץ מכרות. כיום מבוססת כלכלת איידהו בעיקר על חקלאות ותיירות אך תעשיות מדע וטכנולוגיה תופסות חלק הולך וגדל בכלכלת המדינה.
איידהו הייתה אחת מהמדינות הנפגעות ביותר במדינות צפון-מערב פסיפיק במהלך השפל הגדול. המחירים צנחו בגידולים העיקריים של איידהו: בשנת 1932, אחד הגידולים העיקריים של המדינה, תפוחי אדמה, הכניסו עשרה סנט בלבד לעומת 1.51 דולר בשנת 1919, בעוד שחקלאי איידהו ראו את הכנסתם השנתית של 686 דולר בשנת 1929 זה ירד ל -250 דולר בשנת 1932.
בשנים האחרונות הרחיבה איידהו את בסיסה המסחרי כמדינה תיירותית וחקלאית כך שיכלול תעשיות מדע וטכנולוגיה. מדע וטכנולוגיה הפכו למרכז הכלכלי היחיד הגדול ביותר (מעל 25% מכלל הכנסות המדינה) במדינה והם גדולים יותר מחקלאות, ייעור וכרייה יחד.
ביולי 2007 נכנס לתוקפו חוק הקובע כי שפתה הרשמית של המדינה היא האנגלית.
גאוגרפיה

איידהו ממוקמת בצפון מערב ארצות הברית וגובלת בפרובינציה הקנדית קולומביה הבריטית בצפון, במונטנה ובוויומינג במזרח, ביוטה ובנבדה בדרום ובאורגון ובוושינגטון במערב. במזרח איידהו נמצאים הפארק הלאומי ילוסטון והרי הרוקי.
אקלים

האקלים של איידהו משתנה מאוד. למרות הגבול המערבי של המדינה הוא שהוא כ־560 קילומטר מן האוקיינוס השקט, ההשפעה הימית עדיין מורגשת באיידהו, במיוחד בחורף, כאשר כיסוי עננים, לחות, וכמות המשקעים נמצאות במידה המרבית שלהם. להשפעה זו השפעה מתמתנת בחורף בה הטמפרטורות אינן נמוכות כפי שאפשר היה לצפות במדינה צפונית עם גובה רב בעיקר. ההשפעה הימית בולטת פחות בחלקה המזרחי של המדינה שם דפוסי המשקעים הופכים לרוב, עם קיץ רטוב יותר וחורפים יבשים יותר, והבדלי הטמפרטורה העונתיים הם קיצוניים יותר, ואקלים יבשתי למחצה יותר.
איידהו יכולה להיות חמה מאוד, אם כי תקופות ממושכות של מעל 37 מעלות צלזיוס הן נדירות, למעט הנקודה הנמוכה ביותר בגובה, Lewiston, שבהתאמה רואה מעט שלג. ימי הקיץ החמים מתקבלים על ידי הלחות היחסית הנמוכה וערבים קרירים יותר בחודשי הקיץ שכן, לרוב המדינה, ההבדל היומי הגבוה ביותר בטמפרטורה הוא לרוב בקיץ. חורפים יכולים להיות קרים, תקופות ממושכות של מזג אוויר קר מתחת לאפס אינן חריגות. הטמפרטורה הגבוהה ביותר בכל הזמנים שנמדדה באיידהו היא 48 מעלות צלזיוס, היא נרשמה באורופינו ב-28 ביולי 1934; הטמפרטורה הנמוכה ביותר בכל הזמנים שנמדדה היא 60- מעלות צלזיוס. היא נרשמה בסכר פארק האי ב-18 בינואר 1943.
כלכלה

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה. הסיבה היא: תרגמת.
התוצר הממשלתי הגולמי לשנת 2015 היה 64.9 מיליארד דולר, וההכנסה לנפש על בסיס תוצר 2015 ואומדני אוכלוסייה לשנת 2015 הייתה 39,100 דולר.
איידהו היא מדינה חקלאית חשובה, היא מייצרת כמעט שליש מתפוחי האדמה הגדלים בארצות הברית. כל שלושת זני החיטה, האביב הצפוני הכהה, אדום קשה ולבן רך גדלים במדינה. מחוז נץ פרץ נחשב לאזור הצמח הלבן והגדל.
כיום, הענף הגדול ביותר באיידהו הוא תחום המדע והטכנולוגיה. הוא מהווה מעל 25% מהכנסות המדינה ומעל 70% מייצוא המדינה. הכלכלה התעשייתית של איידהו צומחת, כשמוצרי היי-טק מובילים את הדרך. מאז סוף שנות השבעים, בויסי הבירה התגלתה כמרכז לייצור. בויסי היא ביתו של מיקרו טכנולוגיה, היצרנית היחידה בארצות הברית של שבבי זיכרון גישה אקראית (DRAM). מיקרו ייצרו פעם מחשבים שולחניים, אך בהצלחה מוגבלת מאוד. היולט-פקארד מפעילה מפעל גדול בבויסי מאז שנות השבעים, המוקדש בעיקר לייצור מדפסות LaserJet. אנליטיקס היא עוד חברת תוכנה לניהול חשבונות ודיווחים להשקעות, המדווחת על יותר מטריליון דולר בנכסים הממוקמת במדינה. ON Semiconductor, שמפקדה ברחבי העולם נמצא בפוקטלו, הוא חידוש מוכר נרחב של מוצרי מוליכים למחצה משולבים עם איתות מעורב, שירותי יציקה עם אותות מעורבים ומוצרים דיגיטליים מובנים. לסאן מיקרוסיסטמס (כיום חלק מחברת Oracle Corporation) ישנם שני משרדים בבויסי ומחסן חלקים בפוקטלו. סאן מביאה למדינה סכומי משכורת שנתית ומעל 300 מיליון דולר הכנסות למדינה.
בשנת 2014, איידהו התגלתה כמדינה השנייה בחברה הידידותית לעסקים קטנים, רק מאחורי יוטה, על סמך מחקר שהתבסס על נתונים של יותר מ 12,000 בעלי עסקים קטנים.
דמוגרפיה

מפקד האוכלוסין בארצות הברית מעריך את אוכלוסיית איידהו בכ־1,787,065 נכון ל -1 ביולי 2018, עלייה של 14% מאז 2010 . זה היה גידול של 37,265, לעומת השנה הקודמת וגידול של 186,626, או 11.91%, מאז 2010. זה כולל עלייה טבעית מאז המפקד האחרון של 58,884 (111,131 לידות פחות 52,247 מקרי מוות) ועלייה עקב הגירה של 75,795 אנשים למדינה. ישנם מספר גדול של אמריקאים ממוצא אנגלי וגרמני באיידהו. העלייה מחוץ לארצות הברית הביאה לעלייה של 14,522 איש, והגירה בתוך המדינה הניבה עלייה של 61,273 איש. נתון זה הפך את איידהו למדינה העשירית הצומחת ביותר אחרי מחוז קולומביה (16.74% +), יוטה (+14.37%), טקסס (14.14%), פלורידה (13.29% +), קולורדו (13.25% +), דקוטה הצפונית ( 13.01% +), נבדה (12.36% +), אריזונה (12.20%) ווושינגטון. משנת 2017 ועד 2018 צמחה אוכלוסיית איידהו בקצב השני הכי מהיר, רק שנייה לנבדה.
הטבלה שלהלן מייצגת את נתוני קבוצות האוכלוסייה נכון ל-2017
דמוגרפיה > הערים הגדולות

בויסי
נמפה
מרידיאן
איידהו פלס
פוקאטלו
ממשל ופוליטיקה

בראש הרשות המבצעת עומד מושל שנבחר לקדנציה של ארבע שנים. הבחירות למושל מתקיימות בזמן בחירות אמצע הקדנציה. סגן המושל נבחר בבחירות נפרדות באותו מועד. אין הגבלה על אורך הכהונה הכולל של המושל וסגנו.
בית המחוקקים של איידהו מורכב מבית הנבחרים בו 70 חברים ומהסנאט בו 35 חברים. בכל שנתיים נבחרים בכל אחד ממחוזות הבחירה שלוש מערכות בחירות נפרדות: אחת לסנאטור, ושתיים לחברי בית הנבחרים. אורך הקדנציות של חברי שני הבתים הוא שנתיים, ואין הגבלה על אורך הכהונה הכולל.
בבית המשפט העליון של איידהו מכהנים חמישה שופטים שנבחרים בבחירות כלליות לקדנציות של שש שנים. נשיא בית המשפט העליון נבחר על ידי השופטים לקדנציה של ארבע שנים. עד ל-1983 הנשיא היה השופט שלו נותרו מספר השנים המועטות ביותר עד סיום הקדנציה הנוכחית שלו.
בעידן המודרני, איידהו הייתה מדינה רפובליקנית אמינה בפוליטיקה הנשיאותית. היא לא תמכה בדמוקרט לנשיאות מאז 1964. אפילו בבחירות ההן, לינדון ג'ונסון ניצח את בארי גולדווטר במדינה בפחות משתי נקודות אחוז, לעומת שאר המדינה בה הביס אותו בפער ניכר. בשנת 2004, ג'ורג 'וו. בוש הרפובליקני ניצח את איידהו בהפרש של 38 נקודות אחוז ועם 68.4% מהקולות, וזכה ב -43 מתוך 44 מחוזות. רק מחוז בליין, המכיל את אתר הסקי עמק סאן, תמך בג'ון קרי, שבבעלותו בית באזור. בשנת 2008 ברק אובמה זכה ב-36.1 אחוז במדינה מה שהיה לאחוז הטוב ביותר עבור מועמד לנשיאות דמוקרטית באיידהו מאז 1976.
הסנאטורים המייצגים את המדינה הם: מייק קראפו וג'ים ריש הרפובליקנים. לאיידהו 4 קולות אלקטורליים.
השכלה

מועצת החינוך הממלכתית של איידהו מפקחת על שלוש אוניברסיטאות מקיפות. אוניברסיטת איידהו במוסקו הייתה האוניברסיטה הראשונה במדינה (נוסד בשנת 1889). היא פתחה את שעריה בשנת 1892 והיא המוסד להענקת קרקעות ואוניברסיטת המחקר העיקרית של המדינה. אוניברסיטת Pocatello נפתחה בשנת 1901. בויסי סטייט הוא הספר האחרון שהשיג מעמד האוניברסיטה באיידהו. בית הספר נפתח בשנת 1932 בתור בויסי ג'וניור קולג' והחליף את שמו ל- בויסי סטייט בשנת 1974. לואיס-קלארק סטייט קולג' ב Lewiston היא המכללה הציבורית היחידה שאינה אוניברסיטאית באיידהו. זה נפתח כבית ספר רגיל בשנת 1893.
מוסדות פרטיים באיידהו הם מכללת התנ"ך של בויס, הקשורה לקהילות הכנסיות הנוצריות וכנסיות ישו. האוניברסיטה בריגהם יאנג-איידהו ב Rexburg, מזוהה עם כנסיית ישו המשיח של קדושי אחרית ימים. מכללת איידהו בקולדוול, אשר עדיין שומרת על השתייכות רופפת עם הכנסייה הפרסביטריאנית.
סמלי המדינה

| סמלי מדינת איידהו> דגל.דגל איידהו Flag of Idaho | סמלי מדינת איידהו> סמל.סמל איידהו Seal of Idaho | סמלי מדינת איידהו> מוטו.מוטו | סמלי מדינת איידהו> כינוי.כינוי |
| --- | --- | --- | --- |
|  |  | "תן לזה להיות נצחי" "Esto perpetua" | "מדינת אבן־החן" "Gem State" |
| עץ | פרח | ציפור | חיה |
| אורן לבן מערבי Western white pine | תפוז מדומה Philadelphus lewisii | כחל ההרים Mountain bluebird | סוס אפלוסה Appaloosa horse |
הערות שוליים

↑  "Idaho", Religious Landscape Study, Pew Research Center
↑  "U.S. Census Bureau Data". U.S. Census Bureau. 2010. Retrieved 2011-07-13.
1 2  American FactFinder - Results
↑  "Annual Estimates of the Resident Population for Incorporated Places: April 1, 2010 to July 1, 2013". census.gov. May 2014. Retrieved June 3, 2014.
↑  "Table 1. Annual Estimates of the Population of Metropolitan and Micropolitan Statistical Areas: April 1, 2010 to July 1, 2014" (CSV). 2014 Population Estimates. United States Census Bureau, Population Division. March 2015. Retrieved March 26, 2015.
↑  רשימת המועמדים לבחירות 2014, באתר מזכיר המדינה של איידהו
↑  Donaldson is first elective chief justice, מתוך Lewiston Morning Tribune. פורסם ב-4 בינואר 1983
| --- | --- |
בקרת זהויות :  NLI: 987007548166805171  BNE: XX5078975  CiNii: DA04856477  GND: 4026462-2  ISNI: 0000 0004 0431 6432  LCCN: n81014565  LNB: 000339195  MusicBrainz: f2532a8e-276c-457a-b3d9-0a7706535178  NARA: 10045299  NDL: 00900524  NKC: ge129378  NSK: 000759968  RERO: 02-A013058252  SELIBR: 148562  SUDOC: 17654240X  VIAF: 148929220   WorldCat (עם VIAF): 148929220 
מפת צפיפות האוכלוסין של מדינת איידהו
פרשת ויגש

יוסף מתוודע לאחיו, ציור של פטר פון קורנליוס (1816/7)
פָּרָשַׁת וַיִּגַּשׁ  היא פרשת השבוע האחת-עשרה בספר בראשית. לפי החלוקה לפרקים, היא מתחילה בפרק מ"ד, פסוק י"ח ומסתיימת בפרק מ"ז, פסוק כ"ז.
הפרשה ממשיכה לתאר את אירועי יוסף ואחיו. בפרשה יוסף מתגלה לאחיו לאחר נאום יהודה בו האחרון מציע את עצמו לעבד במקום אחיו בנימין. בעקבות כך יעקב אביו יורד למצרים עם כל משפחתו. בסוף הפרשה מתוארת באריכות מכירת הלחם למצרים בשנות הרעב.
את פרשת ויגש קוראים בין התאריכים ד' בטבת-י"א בטבת.
תוכן הפרשה > נאום יהודה

הפרשה הקודמת הסתיימה בדרישתו של יוסף לקחת את בנימין לעבד, אחרי שהואשם בגנבת גביע הכסף של יוסף. יהודה הציע שהאחים כולם יישארו במצרים כעבדיו של יוסף, אך יוסף מסרב וקובע ששאר האחים יחזרו לארץ כנען ורק בנימין יישאר עבד.
יהודה ניגש ליוסף ופורש בפניו בנאום ארוך את השתלשלות העניינים מנקודת מבטו. הוא מתאר את התעניינותו החריגה של יוסף בבני משפחת האחים שנשארו בכנען ("היש לכם אב או אח") ואת התעקשותו על הבאת בנימין, למרות אזהרת האחים כי בנימין לא יכול לעזוב את יעקב. כן הוא מתאר את מערכת היחסים המיוחדת בין יעקב ובנימין ("ונפשו קשורה בנפשו") את מצבו הנפשי הרעוע של יעקב מאז היעלמות יוסף, ואת התנגדותו לכך שבנימין ירד למצרים. יהודה מדגיש כי הוא ערב לשלומו של בנימין בפני יעקב, ומבקש להישאר במקום בנימין כעבדו של יוסף.
תוכן הפרשה > התוודעות יוסף לאחיו

יוסף איננו מצליח יותר להסתיר את זהותו מהאחים. הוא משלח את כל הנוכחים מהחדר, פורץ בבכי ומציג עצמו בפני אחיו: "אֲנִי יוֹסֵף, הַעוֹד אָבִי חָי?" האחים נבהלים ושותקים, ויוסף מסביר להם שבעוד שהם חשבו עליו רעה, למעשה אלהים עומד מאחורי מכירתו, שכן היא הובילה לכך שהוא מסוגל לכלכל את משפחתו בשנות הרעב, והוא מבקש מאחיו שיביאו את יעקב ואת משפחתו למצרים. הוא ובנימין בוכים זה על צוארי זה, ואז הוא מנשק את אחיו ובוכה עליהם. הוא שולח את האחים, עם עגלות ומזון רב על פי ציווי פרעה, חזרה לכנען, מתוך כוונה שהמשפחה כולה עם יעקב תבוא אל יוסף למצרים.
תוכן הפרשה > ירידת יעקב למצרים

יעקב מתקשה בתחילה להאמין כי יוסף עודנו חי. לאחר שהאחים מספרים לו את דברי יוסף והוא רואה את העגלות ששלח יוסף, הוא מקבל בהתרגשות גדולה את הבשורה ויוצא לדרך למצרים. בדרך, הוא עוצר בבאר שבע ומעלה קורבנות. שם מתגלה אליו אלוהים בלילה, ומחזק את ידו בירידה למצרים. יצחק לעומתו, הצטווה להישאר בארץ כנען (פרק כ"ו, פסוק ב'). אלוהים מבטיח ליעקב כי זרעו יהיה לגוי גדול במצרים ובסופו של דבר יעלו חזרה לארץ ישראל. לאחר מכן מובאת בתורה רשימה של צאצאי יעקב שירדו למצרים. התורה מונה 70 'יוצאי ירך יעקב' היורדים מצרימה, נשים וגברים, מלבד נשי בני יעקב, יוסף ושני בניו (שהיו כבר במצרים), והוא עצמו.
משפחת יעקב מגיעה למצרים ויוסף יוצא לקראת המשפחה במרכבתו. כשיעקב ויוסף נפגשים, יוסף נופל ובוכה על צוארו של יעקב. יוסף מנחה את אחיו לומר לפרעה שהם רועי צאן, כדי שישכן אותם באזור נפרד במצרים. בני יעקב נפגשים עם פרעה ואחריהם בא גם יעקב עצמו ומברך את פרעה. יוסף משכן את אחיו בארץ גושן ומספק להם מזון במהלך שנות הרעב.